पाएं अपने शहर की ताज़ा ख़बरें और फ्री ई-पेपरडाउनलोड करें
डबवाली। गांव अबूबशहर के पास से गुजरने वाली राजस्थान कैनाल नहर में पुलों के पास कैली जमने का सिलसिला जारी है। कैली को निकालने में लगे मजदूर जान का जोखिम लेकर इस हटाने का प्रसास कर रहे हैं जबकि ज्यादा कैली हटाने के लिए क्रेन की दरकार है।
राजस्थान कैनाल के अबूबशहर के पास स्थित पुलिस के निकट पिछले एक सप्ताह से करीब दो एकड़ एरिया में पानी पर दो से तीन फीट तक कैली जमा हो चुकी है। इसे निकालने के लिए इरिगेशन विभाग की ओर से मजदूरों को लगाया गया है लेकिन उन्हें इसे निकालने के लिए पानी में कैली पर खड़ा रहना पड़ता है। इससे कैली बैठने या पैर फिसलने की स्थिति में मजदूर की जान पर बन आती है। मजदूरों ने बताया कि नहर में कैली दो से तीन फीट तक जमा होती है व इसकी परत को तोडऩे के लिए बड़े धारदार गंडासे से इसे काटना पड़ता है। इसलिए मजदूर को भारी भरकम गंडासा उठाकर कैली पर खड़े रहना पड़ता है।
इस दौरान कैली पर गंडासा मारते वक्त कई बार पैर नीचे बैठ जाता है तो कभी-कभी कैली नीचे बैठने की स्थिति में मजदूर के पानी में गिरने का डर रहता है। मजदूरों ने पिछले चार दिन में जितनी मात्रा में कैली हटाई है उतनी की कैली पीछे से ओर आने से वहां जमा हो गई जबकि इससे अधिक कैली लोहगढ़ हैड पर भी जमा हो रही है।
इसलिए कैली को निकालने के लिए मशीन व के्रन का प्रयोग जरूरी हो गया है ताकि मजदूरों को डूबने जैसे हादसे से भी बचाया जा सके और तेजी से कैली हटाकर पुलों के पास पानी का रास्ता अवरुद्ध होने से भी रोका जा सके है। मजदूरों ने बताया कि इस बारे में पंजाब इरिगेशन बोर्ड के अधिकारियों को अवगत कराया गया है। उल्लेखनीय है कि राजस्थान कैनाल में हरियाणा क्षेत्र के लोहगढ़ हैड, अबूबशहर, काला तीतर, सुखेराखेड़ा, जंडवाला बिश्नोईयां व कालुआना के पास दर्जनभर पुल हैं जिनके पास कहीं ज्यादा तो कहीं कम दूरी में कैली जमा हो रही है। इससे पानी का बहाव कुछ कम हो जाता है व ज्यादा कैली जमने से नहर में पानी चढऩे लगा है। जिससे नहर टूटने का खतरा हो जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn